**Metodický dokument Riadiaceho orgánu pre Program Slovensko 2021 – 2027 č. 8**

Metodické usmernenie k podpore integrovaného územného rozvoja

|  |  |  |  |
| --- | --- | --- | --- |
| **Schválil:** |  |  | |
| **Ján Ridzoň,**  generálny riaditeľ  sekcia Program Slovensko 2021 - 2027 |  | |  |

**Verzia: 1.0**

**Dátum vydania: 11.8.2023**

**Dátum účinnosti: 11.8.2023**

Metodický dokument Riadiaceho orgánu pre Program Slovensko 2021 – 2027 č. 8, *„*METODICKÉ USMERNENIE K PODPORE INTEGROVANÉHO ÚZEMNÉHO ROZVOJA“je vypracovaný v zmysle**čl. 9 Nariadenia Európskeho parlamentu a Rady (EÚ) č. 2021/1058; čl. 28 – 30 Nariadenia Európskeho parlamentu a Rady (EÚ) č. 2021/1060** *a* **§ 7 a § 24 zákona č. 121/2022 Z.z. o príspevkoch z fondov Európskej únie.**

Metodický dokument Riadiaceho orgánu pre Program Slovensko 2021 – 2027 č. 8 priamo nadväzuje na procesy formovania rady partnerstva alebo kooperačnej rady udržateľného mestského rozvoja (ďalej UMR), vzorové štatúty územných štruktúr aproces tvorby integrovanej územnej stratégie**,** definovaný v zákone č. 539/2008 Z.z[[1]](#footnote-1) o podpore regionálneho rozvoja v znení neskorších predpisov.

Obsah

[Zoznam skratiek 2](#_Toc142573068)

[1) Všeobecné informácie 3](#_Toc142573069)

[2) Procesy tvorby, výberu, hodnotenia a vydávania rozhodnutia o poskytnutí príspevku z fondov EÚ pre projekt integrovanej územnej investície 5](#_Toc142573070)

[2.1. Vyhlásenie výziev pre opatrenia a alokáciu vyčlenenú pre nástroj integrovaného územného rozvoja 5](#_Toc142573071)

[2.2. Vytvorenie a administrácia projektového zásobníka IÚS / IÚS UMR 5](#_Toc142573072)

[2.3. Vypracovanie formuláru projektového zámeru integrovanej územnej investície (PZ IÚI) 6](#_Toc142573073)

[2.4. Overenie súladu formálnych náležitostí PZ IUI a posúdenie pridanej hodnoty IUI pre rozvoj územia 6](#_Toc142573074)

[2.5. Výber a schvaľovanie projektových zámerov IÚI 7](#_Toc142573075)

[2.6. Klasifikácia a rozdelenie aktivít PZ IÚI vecne príslušným poskytovateľom 7](#_Toc142573076)

[2.7. Overenie súladu ŽoNFP IÚI 9](#_Toc142573077)

[2.8. Rozhodnutie o ŽoNFP 10](#_Toc142573078)

[2.9. Zazmluvnenie 11](#_Toc142573079)

# Zoznam skratiek

RP rada partnerstva

TS RP technický sekretariát rady partnerstva

UMR udržateľný mestský rozvoj

KR UMR kooperačná rada pre udržateľný mestský rozvoj

AK UMR administratívne kapacity pre udržateľný mestský rozvoj

RC regionálne centrum

DNSH zásada „nespôsobovať významnú škodu“

# Všeobecné informácie

**Integrované územné stratégie:** Definícia integrovaných územných stratégií je stanovená v čl. 29 Nariadenia (EÚ) 2021/1060: *Územné stratégie implementované podľa článku 28 písm. a) alebo c) musia obsahovať tieto prvky:*

1. *geografickú oblasť, na ktorú sa stratégia vzťahuje;*
2. *analýzu potrieb rozvoja a potenciálu danej oblasti vrátane hospodárskych, sociálnych a environmentálnych prepojení;*
3. *opis integrovaného prístupu na riešenie identifikovaných potrieb rozvoja a potenciálu danej oblasti;*
4. *opis zapojenia partnerov v súlade s článkom 8 do prípravy a plnenia stratégie.*

*Integrované územné stratégie (IÚS) môžu obsahovať aj zoznam operácií, ktoré sa majú podporiť. Zodpovednosť za územné stratégie nesú príslušné územné orgány alebo subjekty. Existujúce strategické dokumenty týkajúce sa predmetných oblastí sa môžu použiť pre územné stratégie*.“

**Integrované územné investície**: Definícia integrovaných územných investícií je stanovená v čl. 30 Nariadenia 2021/1060: *„Ak územná stratégia uvedená v článku 29 Nariadenia zahŕňa investície, ktoré získavajú podporu z jedného alebo viacerých fondov, jedného alebo viacerých programov alebo z viac ako jednej priority toho istého programu, akcie sa môžu realizovať ako integrovaná územná investícia.(IÚI)“* O výbere konkrétnych projektov určených pre podporu v rámci územnej alokácie rozhodujú členovia rád partnerstva a kooperačných rád UMR.

**Integrácia na úrovni integrovaných územných stratégií:** Pre implementáciu integrovaných územných stratégií je, v rámci Programu Slovensko 2021-2027, vyčlenených 40 opatrení v 5 cieľoch politiky súdržnosti, vrátane opatrenia 5.1.6 –Európske hlavné mesto kultúry, implementované na území mesta Trenčín. Integrované územné investície sú podporované z Európskeho fondu regionálneho rozvoja a z Kohézneho fondu v prípade opatrenia 2.8.3 v gescii Ministerstva dopravy SR. Integrácia projektov IÚI je dosahovaná na úrovni strategického rámca IÚS. Integrácia na úrovni projektových zámerov IÚI je možná, ale nie je vyžadovaná na projektovej úrovni.

Integrácia projektov IÚI môže byť ďalej zabezpečená a podporená:

* spoluprácou minimálne 2 obcí/miest pri tvorbe a implementácii projektu;
* pokrytím aspoň 2 rôznych investičných oblastí, resp. opatrení P SK 21-27;
* zapojením miestnych a regionálnych aktérov v rámci odlišných záujmových skupín;

**Projektový zámer IÚI (PZ IÚI):** je súhrn informácií o všetkých projektových aktivitách IÚI, uvedených vo formulári, ktorý tvorí prílohu č. 1 tohto metodického usmernenia RO. PZ IÚI môže obsahovať aktivity jedného alebo viacerých žiadateľov v rámci jedného alebo viacerých opatrení, resp. špecifických cieľov v prípade opatrení v CP4. Vo formulári je možné identifikovať aj partnerov jednotlivých žiadateľov, ktorí nebudú pripravovať vlastnú ŽoNFP, ale budú so žiadateľom spolupracovať na základe osobitnej zmluvy v zmysle §3 písm. t) zákona č. 121/2022 Z.z o príspevkoch z fondov Európskej únie a o zmene a doplnení niektorých zákonov.

Vypracovanie formuláru PZ IÚI je základným krokom pre schválenie financovania projektu IÚI prostredníctvom poskytnutia príspevku z fondov EÚ v programovom období 2021-2027. PZ IÚI schvaľuje príslušná rada partnerstva alebo kooperačná rada UMR, pričom musí prispievať k naplneniu cieľa alebo cieľov IÚS. Schválený projektový zámer IÚI príslušnou územnou kooperačnou štruktúrou je následne spracovaný do žiadosti o nenávratný finančný príspevok. V prípade, že PZ IÚI obsahuje aktivity viacerých žiadateľov alebo viacerých poskytovateľov, je potrebné vypracovať viaceré ŽoNFP tak, aby každá ŽoNFP obsahovala aktivity jedného žiadateľa vo vecnej gescii jedného poskytovateľa.

**Projektová aktivita:**  je základný prvok v rámci IÚI. Pozostáva z konkrétnych činností, ktoré sú merateľné. Súbor projektových aktivít jedného žiadateľa, spadajúci do vecnej gescii jedného poskytovateľa (RO / SO) je predmetom jednej ŽoNFP. Charakter takéhoto súboru aktivít je možné vnímať ako príklad jedného projektu v rámci dopytového mechanizmu v programovom období 2014-2020 – napríklad budovanie cyklotrasy, modernizácia cesty, rekonštrukcia zelenej strechy atď.

**Projektový zásobník IÚS / IÚS UMR:** obsahuje všetky navrhované projektové zámery v danom území. Projektový zásobník IÚS / IÚS UMR obsahuje návrh rozvojových projektových zámerov prínosných pre územie. Projektový zásobník je vytváraný participatívne za účasti členov komôr RP, členov KR UMR v prípade aktivít pre UMR a členov tematických komisií zriadených RP/príp. KR UMR. Na základe rozhodnutia predsedu RP / KR UMR môže byť proces definovania projektových zámerov a aktivít otvorený aj širokej verejnosti prostredníctvom dotazníka alebo webového formulára. Výstupom je kontinuálne dopĺňaný a aktualizovaný projektový zásobník, ktorý administruje TS RP, resp. AK KR UMR v prípade zoznamu projektov pre UMR.

**Fázované projekty z programového obdobia 2014-2020**: pri fázovaných projektoch IROP podľa čl. 118a nariadenia o spoločných ustanoveniach (Nariadenie Európskeho parlamentu a Rady (EÚ) 2021/1060) nie je potrebné uplatniť žiadne kritériá pre výber projektov. Za postačujúce sa považuje, ak sú vo výzve zabezpečené požiadavky na výber projektov podľa bodu 3. 4. a 5 kapitoly 1.1 metodického dokumentu RO „*Všeobecná metodika a kritériá použité pre výber projektov*“ a v prípade fázovaných projektov aj podmienky podľa článku 118a) ods. 1 písm. a) – d) nariadenia o spoločných ustanoveniach a žiadateľ uviedol svoju spoluúčasť na financovaní projektu (spolufinancovanie), ak je to relevantné.

O podpore fázovaných projektov, ktoré budú financované z alokácie vyčlenenej pre integrovaný územný rozvoj, rozhoduje územne príslušná rada partnerstva alebo kooperačná rada UMR, z ktorej alokácie by mal byť projekt podporený.

# Procesy tvorby, výberu, hodnotenia a vydávania rozhodnutia o poskytnutí príspevku z fondov EÚ pre projekt integrovanej územnej investície

### Vyhlásenie výziev pre opatrenia a alokáciu vyčlenenú pre nástroj integrovaného územného rozvoja

Poskytovatelia ( RO, resp. SO) vypracujú a vyhlásia výzvu pre opatrenia, ktoré je vo vecnej gescii jednotlivých poskytovateľov a ktorá bude otvorená počas celého obdobia implementácie Programu Slovensko 2021-2027, resp. pokiaľ nebude vyčerpaná alokácia v opatrení v zmysle § 14 zákona č. 121/2022 Z. z. o príspevkoch z fondov Európskej únie. Pre každé opatrenie, z ktorého časť alokácie bola vyčlenená pre mechanizmus integrovaného územného rozvoja, bude vyhlásená samostatná otvorená výzva, resp. môže byť vyhlásená výzva pre viac opatrení v gescii jedného poskytovateľa.

Výzvy pre IÚI budú vyhlásené na základe formulárov podmienok poskytnutia príspevku (PPP) pre projekty IÚI, ktoré boli vypracované poskytovateľmi a boli participatívne prerokované so zástupcami rád partnerstva a kooperačných rád UMR. Formuláre PPP pre IÚI predstavujú formu participatívneho zapojenia územných partnerov do definovania potrieb a parametrov výzvy. Formuláre PPP pre IÚI zároveň plnia informačnú funkciu pre územných partnerov, ktorí na základe týchto informácií pripravujú prioritné projekty a hľadajú potenciálnych partnerov.   
Výzva bude, v zmysle zákona č. 121/2022 Z. z. vyhlasovaná poskytovateľom.

Príprava výzvy je v gescii vecne príslušného rezortu, t.j. poskytovateľa. V procese prípravy výzvy poskytovateľ konzultuje podmienky výzvy s gestormi podmienok DNSH, horizontálnych princípov a gestorom synergií v súlade s Metodickým usmernením Riadiaceho orgánu pre Program Slovensko 2021 – 2027 k príprave výzvy. Na základe konzultácií s vyššie uvedenými gestormi je výzva zaslaná na RO pre posúdenie výzvy. Na proces posúdenia výzvy je vyhradený čas 10 dní. Po zapracovaní pripomienok RO vyhlási výzvu poskytovateľ v systéme ITMS.

### Vytvorenie a administrácia projektového zásobníka IÚS / IÚS UMR

Projektový zásobník minimálne obsahuje informácie o názve projektového zámeru, navrhnutých aktivitách, žiadateľovi, indikatívnom rozpočte a stave projektovej prípravy.

Pre účel efektívnej činnosti rád partnerstva a kooperačných rád UMR môžu byť projekty v projektovom zásobníku filtrované na základe kritérií, ktoré si zvolí príslušná rada partnerstva / kooperačná rada UMR pre zúženie množstva projektov, pre ktoré bude vypracovaný formulár projektového zámeru IÚI. Predmetné kritériá pre filtráciu a priorizáciu projektov by mali zohľadňovať **stav projektovej pripravenosti**.

Ďalšie vhodné kritériá sú napríklad: ciele v strategickom rámci IÚS, limity výšky alokácie v jednotlivých opatreniach alebo podmienky poskytnutia príspevku definované vo výzve pre projekty IÚI. V prípade aplikovania kritérií pre filtrovanie a zúženie množstva PZ IÚI, predložených rade partnerstva/ kooperačnej rade UMR, tieto kritériá vyberá a schvaľuje príslušná rada partnerstva alebo kooperačná rada UMR.

### Vypracovanie formuláru projektového zámeru integrovanej územnej investície (PZ IÚI)

Prostredníctvom výberu užšieho zoznamu projektov pre vypracovanie formuláru projektového zámeru IÚI môžu zamestnanci TS RP/AK UMR riadiť frekvenciu zasadnutí RP / KR UMR tým, že stanovia ktorí žiadatelia budú v jednotlivých zasadaniach pripravovať a predkladať materiály na rokovanie o podpore projektu z územnej alokácie fondov EÚ.

Členovia TS RP/ AK UMR zabezpečia informovanie identifikovaného žiadateľa/ov s pokynom na vypracovanie formuláru PZ IÚI. Formulár PZ IÚI vypracuje žiadateľ, prípadne žiadatelia v spolupráci, pokiaľ bude jedna IÚI realizovaná viacerými prijímateľmi, podporenými prostredníctvom viacerých projektových žiadostí

Výstupom je formulár PZ IÚI, v ktorom je popísaný cieľ IÚI; návrh aktivít, ktoré tvoria IÚI, vrátane identifikovaných žiadateľov a indikatívneho rozpočtu pre realizáciu projektu IÚI; prínos pre územie, stav pripravenosti projektu IÚI, predpokladaný spôsob financovania IÚI a plánované hodnoty merateľných ukazovateľov. Pre vypracovanie PZ IÚI nie je potrebné disponovať vopred vypracovanou projektovou dokumentáciou a ďalšími prílohami potrebnými pre dopracovanie ŽoNFP. PZ IÚI musí byť v súlade s prílohou č. 1 tohto metodického usmernenia. Vypracované a žiadateľom podpísané formuláre PZ IÚI sú vo fyzickej forme odovzdávané zamestnancom TS RP/ AK UMR zo strany žiadateľov najneskôr 45 pracovných dní pred rokovaním.

#### 2.3.1. Prediskutovanie integrovaného charakteru PZ IÚI (dobrovoľný krok)

Prediskutovanie integrovaného charakteru PZ IÚI je dobrovoľný krok, ktorý môže byť realizovaný na základe rozhodnutia žiadateľa či žiadateľov. Žiadateľ/ žiadatelia môžu písomne osloviť TS RP/ AK UMR so žiadosťou o zabezpečenie konzultácie zo strany tematickej komisie. Vypracovaný formulár PZ IÚI je vstupom do tzv. územného prediskutovania, ktorého sa môžu zúčastňovať členovia tematických komisií RP / KR UMR. Účelom územného prediskutovania návrhu PZ IÚI je posúdenie integrovaného charakteru navrhnutej investície z hľadiska rôzne tematicky zaradených územných partnerov.

Členovia tematických komisií sa oboznámia s návrhom PZ IÚI a poskytnú konzultáciu ohľadne odporúčaných doplnení aktivít, partnerstiev či spôsobu implementácie alebo ich úpravy za účelom maximalizácie pozitívneho dopadu investície na územie a jeho obyvateľov. Koordinovanie posúdenia tematickými komisiami zabezpečuje TS RP, prípadne AK KR UMR.

### Overenie súladu formálnych náležitostí PZ IUI a posúdenie pridanej hodnoty IUI pre rozvoj územia

Splnenie formálnych náležitostí PZ IÚI s požiadavkami definovanými vo formulári PZ IÚI overujú zamestnanci TS RP alebo AK UMR. Ide o  administratívne overenie formuláru PZ a jeho príloh. Pridaná hodnota IÚI je posúdená kapacitami TS RP alebo AK UMR po jeho vypracovaní žiadateľom/mi, a  prípadnej územnej diskusii a následnými úpravami.

Zamestnanci TS RP / AK UMR posúdia:

* súlad s opatreniami Programu Slovensko 2021 – 2027 vyčlenenými pre IÚI (tematické zameranie, ciele projektu, finančné parametre, indikátory, fáza prípravy);
* súlad s IÚS, regionálnymi/miestnymi sektorovými stratégiami;
* či je vo formulári prítomné zdôvodnenie prínosu IÚI k deklarovanému integrovanému riešeniu;
* či je vo formulári prítomné zdôvodnenie pozitívneho dopadu projektu IÚI na územie;

TS RP/ AK UMR vypracujú stanovisko k PZ IÚI v štruktúre uvedenej v prílohe č.2 tohto metodického usmernenia do 10 pracovných dní od predloženia PZ IÚI žiadateľom na TS RP/ AK UMR.

### Výber a schvaľovanie projektových zámerov IÚI

Výber a schvaľovanie PZ IÚI pre podporu z fondov EÚ je v kompetencii členov rád partnerstva alebo kooperačných rád UMR. Spôsob hlasovania RP/KR UMR upravuje štatút a rokovací poriadok RP / KR UMR, ktorý pripravuje, predkladá na schválenie a vydáva príslušná RP / KR UMR a schvaľuje MIRRI SR. V prípade, že RP / KR UMR neaplikujú kritériá pre filtrovanie PZ IÚI v projektovom zásobníku IÚS (kapitola 2.2 tohto usmernenia), môžu si zvoliť a hlasovaním členov schváliť kritériá výberu PZ IÚI. Takéto kritériá výberu PZ IÚI sú pre členov RP / KR UMR záväzné.

* RP/KR UMR môže schvaľovať PZ IÚI do výšky pridelenej finančnej alokácie s možnosťou nadkontrahovania do výšky 150% pridelenej finančnej alokácie v danom opatrení.
  + Súčasťou uznesenia RP / KR UMR o výbere PZ IÚI je, v prípade rozhodovania o viacerých PZ IÚI žiadajúcich podporu z toho istého opatrenia, aj informácia o poradí projektov, na základe schválených kritérií.
  + V prípade, že RP / KR UMR schváli PZ IÚI, ktoré z dôvodu nedostatočnej výšky vyčlenenej alokácie a poradia na základe aplikovaných kritérií nebudú môcť byť podporené z územnej alokácie príslušnej RP / KR UMR, môžu sa tieto projekty zapojiť do dopytovo orientovaných výziev pri ktorých majú takéto projekty priradené 2 body navyše v rámci odborného hodnotenia.
* Schválenie PZ IÚI nezakladá automaticky nárok na schválenie ŽoNFP, v zmysle § 24 ods. 7 a ods. 8 zákona č. 121/2022 Z. z. o príspevkoch z fondov Európskej únie.

Harmonogram plánovaných zasadnutí RP / KR UMR vydáva TS RP alebo AK UMR na pokyn predsedu RP / KR UMR zverejnením na webovom sídle príslušného samosprávneho kraja alebo jadrového mesta UMR. Žiadatelia, ktorí chcú predložiť RP / KR UMR formulár PZ IÚI na schválenie, musia predložiť na TS RP / AK UMR finálnu verziu formuláru PZ IÚI najneskôr 45 pracovných dní pred zasadnutím RP.

Výstupom hlasovania RP/KR UMR je zoznam vybraných PZ IÚI, ktorý administruje TS RP/AK KR UMR. Nahranie formuláru PZ IÚI v needitovateľnom formáte (PDF) do systému ITMS zabezpečia kapacity TS RP alebo AK UMR do 5 pracovných dní od podpísania zápisnice z rokovania RP / KR UMR k schváleniu PZ IUI.

### Klasifikácia a rozdelenie aktivít PZ IÚI vecne príslušným poskytovateľom

Schválený formulár PZ IÚI, ktorý bol zaslaný prostredníctvom systému ITMS, je spracovaný kapacitami RO, ktoré klasifikujú aktivity identifikované vo formulári PZ IÚI podľa zaradenia aktivít do opatrení Programu Slovensko 2021-2027 a vecnej gescie jednotlivých poskytovateľov. RO zabezpečí oslovenie príslušných poskytovateľov za účelom zabezpečenia poskytnutia konzultácie pre žiadateľov v procese vypracovania ŽoNFP. Proces klasifikácie aktivít PZ IÚI a oslovenia príslušných poskytovateľov je realizovaný do 10 pracovných dní od nahrania formuláru PZ IÚI do systému ITMS.

#### Súbežný proces prípravy formulára žiadosti o poskytnutie  nenávratného finančného príspevku (ďalej len „ŽoNFP“) a cielených konzultácií

V procese prípravy ŽoNFP pre projekt IÚI môže poskytovateľ usmerňovať žiadateľa; žiadateľ je povinný tieto usmernenia dodržiavať v zmysle § 24 ods. 4 zákona č. 121/2022 Z. z. o príspevkoch z fondov Európskej únie. Z každej konzultácie je vyhotovený krátky zápis sumarizujúci usmernenia k vypracovaniu ŽoNFP.

Pri usmerňovaní žiadateľa môže poskytovateľ proces prípravy ŽoNFP konzultovať s príslušnými gestormi plnenia podmienok poskytnutia príspevku, o.i. najmä vo veci oprávnenosti aktivít a výdavkov; zabezpečenia súladu projektu IÚI s čl. 73 Nariadenia; zabezpečenia súladu projektu IÚI s princípom DNSH, aby plánovaná investícia výrazne nenarušila životné prostredie; plnenia horizontálnych princípov a základných horizontálnych podmienok zabezpečenia oprávnenosti výdavkov a zamedzeniu dvojitého financovania investície z ďalších podporných zdrojov.

Formulár ŽoNFP je vypracovaný a predložený v systéme ITMS žiadateľom. V prípade, že boli v rámci schváleného PZ IÚI identifikovaní viacerí žiadatelia, každý žiadateľ vypracuje samostatne ŽoNFP pre tie aktivity, ktoré bude realizovať.

V prípade, že jeden žiadateľ bude realizovať aktivity, ktoré budú spadať do gescie viacerých poskytovateľov, vypracuje a predloží toľko ŽoNFP, pod koľko poskytovateľov aktivity vecne spadajú. Súčasťou ŽoNFP sú prílohy, ktoré sú identifikované vo výzve.

Indikatívny časový harmonogram konzultácií a prípravy ŽoNFP:

|  |  |  |  |
| --- | --- | --- | --- |
| **Príprava ŽoNFP** | | | |
| **Spracuje**  **Výstup** | **Vyplní** | **Pravidelná konzultácia[[2]](#footnote-2)** | **Formulár** |
| **Prvá verzia vyplnenej ŽoNFP** | Žiadateľ | RO/SORO - možnosť využiť spoluprácu RC | 2 týždne |
| **Aktualizovaná ŽoNFP** | Žiadateľ | RO/SORO - možnosť využiť spoluprácu RC | týždeň |
| **Konečná ŽoNFP** | Žiadateľ | RO/SORO - možnosť využiť spoluprácu RC | týždeň |
| **Odoslanie konečnej ŽoNFP** | Žiadateľ |  | do týždňa |

### Overenie súladu ŽoNFP IÚI

Konanie o ŽoNFP je realizované poskytovateľom (RO alebo vecne príslušné SO), podľa pravidiel platných pre výber projektov (článok 73 Nariadenia EÚ ) a § 16 zákona č. 121/2022 Z. z. o príspevkoch z fondov Európskej únie. Ide o overenie splnenia relevantných podmienok poskytnutia príspevku zadefinovaných vo výzve. Kritériá na overenie ŽoNFP pozostávajú zo všeobecných kritérií, t.j. kritérií prijateľnosti a kritérií kvalitatívneho overenia projektu . Všeobecné kritériá boli schválené monitorovacím výborom dňa 31.5.2023. Súčasťou kvalitatívneho overenia ŽoNFP je overenie súladu výšky rozpočtu uvedenom vo formulári PZ IÚI a formulári ŽoNFP.

* v prípade, že celkový rozpočet projektu IÚI uvedený vo formulári ŽoNFP je oproti indikatívnemu rozpočtu uvedenom vo formulári PZ IÚI vyšší o viac ako 35%, poskytovateľ upovedomí príslušnú radu partnerstva alebo kooperačnú radu UMR ohľadne potreby opätovného schválenia projektu IÚI radou partnerstva/ kooperačnou radou UMR.
* v prípade, že rozdiel celkového rozpočtu projektu IÚI uvedenom vo formulári ŽoNFP je oproti indikatívnemu rozpočtu uvedenom vo formulári ŽoNFP vyšší v intervale od 10% do 35%, poskytovateľ upovedomí príslušnú RP alebo KR UMR ohľadne možnosti opätovného schválenia projektu IÚI prostredníctvom RP/KR UMR.
* v prípade, že je rozdiel menší ako 10% alebo v prípade, že je rozdiel celkového rozpočtu projektu IÚI v ŽoNFP nižší ako je indikovaný vo formulári PZ IÚI poskytovateľ túto informáciu oznámi TS RP/ AK UMR bez potreby ďalšieho schvaľovania prostredníctvom RP/ KR UMR.

Opätovné schválenie projektového zámeru IÚI prostredníctvom RP/KR UMR bude potrebné aj v prípade rozdielu informácií v ŽoNFP a PZ IÚI v iných významných skutočnostiach, ako sú:

* nositelia aktivít.
* aktivity projektu a merateľné ukazovatele výstupu realizácie aktivít;
* harmonogram realizácie aktivít, v prípade predĺženia realizácie aktivít o viac ako 3 mesiace;

Prehľad kritérií overenia súladu ŽoNFP je uvedený v nasledovnej tabuľke:

|  |  |  |  |
| --- | --- | --- | --- |
| **Názov položky**  **Výstup** | **Overuje** | **Špecifické kritériá** (okrem všeobecných kritérií – horizontálne princípy, trvalo udržateľný rozvoj, životné prostredie, súlad s národnými a regionálnymi stratégiami...)[[3]](#footnote-3) | **Dôkaz** |
| **Kontrolný zoznam ku kontrole prípustnosti** (tzv. administratívna kontrola) | poskytovateľ | 1. Právna forma žiadateľa/partnerov a overenie oprávnenosti 2. Oprávnenosť aktivít 3. Dodržiavanie princípu DNSH |  |
| **Kontrolný zoznam ku kvalitatívnej kontrole** | poskytovateľ/ posudzovateľ | 1. Overenie flexibility rozpočtu COV (povolených 35 % v porovnaní s projektovým zámerom)[[4]](#footnote-4); 2. Oprávnenosť výdavkov COV (najmenej 70 %) 3. Hospodárnosť, efektívnosť, účelovosť rozpočtu (najmenej 80 %) 4. Primeranosť a reálnosť plánovaných hodnôt merateľných ukazovateľov (kontrola plánovanej hodnoty ukazovateľov z vecného, časového alebo finančného hľadiska) 5. Technické riešenie a primeraná dĺžka plánovaných činností (vhodné technické riešenie a časová nadväznosť činností) 6. Schválené overenie miestne územnoplánovacej dokumentácie 7. Súlad s pravidlom štátnej pomoci (výsledky testovania štátnej pomoci) 8. Výdavky prekrývajúce sa overovania s inou verejnou podporou 9. Overenie hodnôt indikátora finančnej stability žiadateľa/partnerov (likvidita, zadlženosť, Altmannov index) 10. Vysporiadané zákonné vlastnícke práva alebo iné práva k infraštruktúre (pozemky a budovy) /ak je súčasťou predloženej ŽoNFP alebo jej príloh[[5]](#footnote-5) 11. Overenie zákonnosti povolení na realizáciu príslušnej časti IÚI (stavebné povolenie, povolenie dopravného inšpektorátu...) ak je súčasťou predloženej ŽoNFP alebo jej príloh[[6]](#footnote-6)   Identifikácia neoprávnených výdavkov alebo nehospodárskych výdavkov (výdavky neuhradené prieskumom trhu, znaleckým posudkom súdneho znalca, štátnou expertízou, vykonaným verejným obstarávaním alebo prekročením finančných limitov)Príslušné podmienky pre poskytnutie príspevku EÚ stanovuje poskytovateľ (RO/SORO) v súlade s metodickou príručkou RO |  |
| **Rozhodnutie o ŽoNFP** | poskytovateľ |  |  |

### Rozhodnutie o ŽoNFP

Ak sú splnené podmienky poskytnutia príspevku a poskytovateľ ŽoNFP v plnom rozsahu vyhovie, poskytovateľ rozhodne o schválení ŽoNFP zápisom v spise v systéme ITMS a zašle žiadateľovi písomný návrh na uzavretie zmluvy o poskytnutí NFP. Proti rozhodnutiu o schválení ŽoNFP, ktorým bola žiadosť schválená tak, ako bola podaná, nie je možné sa odvolať. V prípade nesplnenia podmienok poskytnutia príspevku zo strany žiadateľa a záporného stanoviska poskytovateľa z uvedeného konania ŽoNFP je vydané poskytovateľom písomné rozhodnutie o neschválení ŽoNFP. Voči rozhodnutiu sa môže žiadateľ odvolať. RP / KR UMR môže opätovne rozhodnúť, o prepracovaní PZ IÚI alebo o jeho zanechaní a podpore iného projektu IÚI v rámci alokácie príslušného opatrenia daného územia.

### Zazmluvnenie

V prípade schválenia ŽoNFP poskytovateľom, pripraví poskytovateľ zmluvu v zmysle   
§ 22 zákona č. 121/2022 Z. z. o príspevkoch z fondov Európskej únie.

Zmluva o poskytnutí NFP pre projekt IÚI sa uzatvára medzi žiadateľom a poskytovateľom, t.j. RO / SO zodpovedným za implementáciu vecne príslušných aktivít. V prípade, ak projekt IÚI má identifikovaných viacerých žiadateľov, každý žiadateľ následne uzatvorí samostatnú zmluvu o podpore projektu IÚI s poskytovateľom, podľa vecnej príslušnosti aktivít, ktoré budú realizovať.

1. Podľa Prílohy č.4 Metodiky tvorby programu hospodárskeho rozvoja a sociálneho rozvoja - Jednotného metodického rámca pre prípravu integrovaných územných stratégií a integrovaných územných investícií v Slovenskej republike v programovom období 2021 – 2027 [↑](#footnote-ref-1)
2. Konzultácií sa môžu zúčastniť zástupcovia príslušného TS RP alebo AK UMR [↑](#footnote-ref-2)
3. Kritériá sú hodnotené na základe presných otázok s odpoveďou ÁNO alebo NIE [↑](#footnote-ref-3)
4. Prvá podmienka kontrolného zoznamu. V prípade nesplnenia tejto podmienky, hodnotenie končí a projekt sa vracia späť na opätovné schválenie RP/KR UMR. [↑](#footnote-ref-4)
5. Overuje sa pred zazmluvnením projektu, avšak najneskôr do 6 mesiacov po schválení rozhodnutia o NFP. [↑](#footnote-ref-5)
6. Overuje sa pred zazmluvnením projektu, avšak najneskôr do 6 mesiacov po schválení rozhodnutia o NFP. [↑](#footnote-ref-6)